gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4171, del 18-01-2002 (2002/225)

Informació pública de l'alternativa tècnica del programa per al desenvolupament de l'actuació integrada sector C del sòl urbanitzable industrial de les Normes Subsidiàries de Planejament de Villalonga, projecte d'urbanització i proposta de pla parcial.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4171

Data del DOGV
:   18-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/225


Organisme emissor
:   Ajuntament de Vilallonga

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada sector C del sòl urbanitzable industrial de les Normes Subsidiàries de Planejament de Villalonga, projecte d'urbanització i proposta de pla parcial. [2002/M225]
  
En compliment del que disposa l'article 46 i concordants de la Llei 6/1994, 15 de novembre, de la Generalitat Valenciana, Reguladora de l'Activitat Urbanística (LRAU) es fa públic que, per Decret de l'Alcaldia de 14 de desembre de 2001, s'ha resolt sotmetre a informació pública, per termini de 20 dies, l'alternativa tècnica del programa per al desenvolupament de l'actuació integrada sector C del sòl urbanitzable industrial de les Normes Subsidiàries de Planejament del municipi de Villalonga, homologades a la LRAU, projecte d'urbanització i proposta de pla parcial, presentades per la mercantil Juan y Juan, SA.
  
Durant el període d'informació pública regirà el que disposa el precepte esmentat i, per tant, les propostes podran ser objecte de pública consulta en l'ajuntament, podran presentar-se al·legacions, altres alternatives tècniques, serà pertinent la pròrroga per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i podran presentar-se proposicions juridicoeconòmiques durant els cinc dies següents al venciment del tràmit d'informació pública.
Diari Oficial de la Generalitat Valenciana


Sumari del DOGV 4378, del 14-11-2002 (2002/12541)

Informació pública de la convocatòria per a cobrir quatre places d'agent del cos de policia local, incloses en l'oferta d'ocupació pública per a 2002.
------------------------------------------------------------------------------------------------------------------------------------------------------

### Dades del document

Número de DOGV
:   4378

Data del DOGV
:   14-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/12788


Data del document
:   23-10-2002

Organisme emissor
:   Ajuntament de Cox

Tipus de document
:   Resolució

Descriptors 

:   * Cox
    * concurs administratiu
    * policia
    * administració local

Informació pública de la convocatòria per a cobrir quatre places d'agent del cos de policia local, incloses en l'oferta d'ocupació pública per a 2002. [2002/A12037]
  
Resolució de 23 d'octubre de 2002, de l'Ajuntament de Cox (Alacant), referent a la convocatòria per a cobrir quatre places d'agent del cos de policia local, incloses en l'oferta d'ocupació pública per a 2002, publicada en el Boletín Oficial del Estado de 21 de juny de 2002, número 148.
  
Plaça: policia local, escala d'administració especial, subescala servicis especials, classe policia local, a la qual correspon el nivell C de titulació. Sistema de selecció: concurs oposició, torn lliure, nombre de places: tres; i per mobilitat, mitjançant concurs, nombre de places: una.
  
En el Butlletí Oficial de la Província número 214, de data 17 de setembre de 2002, es publiquen les bases generals i específiques per a proveir les esmentades places.
  
El termini de presentació d'instàncies és de 20 dies naturals comptadors des de l'endemà de la publicació del present anunci en el Boletín Oficial del Estado.
  
Els anuncis successius relacionats amb la present convocatòria es publicaran en el Butlletí Oficial de la Província d'Alacant i al tauler d'anuncis de la casa consistorial.
Diari Oficial de la Generalitat Valenciana


Sumari del DOGV 4360, del 18-10-2002 (2002/11085)

RESOLUCIÓ de 14 d'octubre de 2002, de la Conselleria de Sanitat, per la qual aprova la llista definitiva de persones admeses i excloses a la realització de les proves del procés extraordinari de consolidació d'ocupació per a la selecció i provisió de places de metges d'unitats de prevenció del càncer de mama d'institucions sanitàries dependents de la Conselleria de Sanitat, convocat per l'Orde de 4 d'abril de 2002, publicada en el Diari Oficial de la Generalitat Valenciana número 4.239, de 30 d'abril de 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4360

Data del DOGV
:   18-10-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11315


Organisme emissor
:   Conselleria de Sanitat

Tipus de document
:   Resolució

RESOLUCIÓ de 14 d'octubre de 2002, de la Conselleria de Sanitat, per la qual aprova la llista definitiva de persones admeses i excloses a la realització de les proves del procés extraordinari de consolidació d'ocupació per a la selecció i provisió de places de metges d'unitats de prevenció del càncer de mama d'institucions sanitàries dependents de la Conselleria de Sanitat, convocat per l'Orde de 4 d'abril de 2002, publicada en el Diari Oficial de la Generalitat Valenciana número 4.239, de 30 d'abril de 2002. [2002/Q11157]
  
Segons que establix la base cinquena de la convocatòria, s'aprova la llista definitiva de persones admeses i excloses a la realització de les proves del procés extraordinari de consolidació d'ocupació per a la selecció i provisió de places de metges d'unitats de prevenció del càncer de mama d'institucions sanitàries dependents de la Conselleria de Sanitat, convocat per l'Orde de 4 d'abril de 2002, publicada en el Diari Oficial de la Generalitat Valenciana número 4.239, de 30 d'abril de 2002.
  
València, 14 d'octubre de 2002.- El conseller de Sanitat, p.d., el director general per als Recursos Humans (Orde de 18 de febrer de 2000, DOGV de 01.03.2000): José Cano Pascual.
Diari Oficial de la Generalitat Valenciana


Sumari del DOGV 4354, del 10-10-2002 (2002/10523)

Informació pública del pla especial d'ordenació d'usos, homologació i estudi d'impacte ambiental de la Ciutat del Transport.
----------------------------------------------------------------------------------------------------------------------------

### Dades del document

Número de DOGV
:   4354

Data del DOGV
:   10-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10042


Organisme emissor
:   Ajuntament d'Ontinyent

Tipus de document
:   Anunci

Informació pública del pla especial d'ordenació d'usos, homologació i estudi d'impacte ambiental de la Ciutat del Transport. [2002/F10677]
  
El Ple de l'Ajuntament d'Ontinyent, en la sessió extraordinària del dia 6 d'agost de 2002, va acordar sotmetre a exposició pública pel termini d'un mes el pla especial d'ordenació d'usos, homologació i estudi d'impacte ambiental de la Ciutat del Transport, mitjançant la seua publicació en el Diari Oficial de la Generalitat Valenciana i en un diari no oficial de gran difusió a la localitat. La qual cosa es fa pública als efectes del que s'estableix en l'article 38 de la Llei 6/1994, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4367, del 29-10-2002 (2002/11262)

Informació pública del projecte de reparcel·lació de la unitat d'execució número 1 del sector 3-A, Cumbres de Valencia - 2.
---------------------------------------------------------------------------------------------------------------------------

### Dades del document

Número de DOGV
:   4367

Data del DOGV
:   29-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11252


Organisme emissor
:   Ajuntament de Moixent

Tipus de document
:   Anunci

Informació pública del projecte de reparcel·lació de la unitat d'execució número 1 del sector 3-A, Cumbres de Valencia - 2. [2002/A11664]
  
El Ple de l'Ajuntament, en sessió celebrada el dia 31 de juliol de 2002, va acordar sotmetre a informació pública, per un termini de 20 dies hàbils, mitjançant edictes en un diari d'informació general editat a la Comunitat Valenciana i, posteriorment o simultàniament, al Diari Oficial de la Generalitat Valenciana, i prèvia remissió de l'avís previst a l'article 46 de la Llei 6/1994, de 15 de novembre, Reguladora de l'Activitat Urbanística, el projecte de reparcel·lació relatiu a la unitat d'execució 1 del sector 3-A, Cumbres de Valencia-2, presentat per l'agent urbanitzador del mencionat sector.
  
Durant l'esmentat termini, comptador a partir del següent dia hàbil al de la publicació de l'edicte al Diari Oficial de la Generalitat Valenciana, podran presentar-se, a l'Ajuntament, al·legacions i requeriments a l'urbanitzador per resoldre controvèrsies respecte a la valoració dels drets.
Diari Oficial de la Generalitat Valenciana


Sumari del DOGV 4319, del 22-08-2002 (2002/9123)

Informació pública del projecte de modificació puntual número 33 del Pla General d'Ordenació Urbana de l'Alcora relatiu al sòl urbà industrial 4-C i part del 4-B, acompanyat de document d'homologació, estudi d'impacte ambiental i proposta d'adequació i trasllat de traçat de vies pecuàries.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4319

Data del DOGV
:   22-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9123


Organisme emissor
:   Ajuntament de l'Alcora

Tipus de document
:   Anunci

Informació pública del projecte de modificació puntual número 33 del Pla General d'Ordenació Urbana de l'Alcora relatiu al sòl urbà industrial 4-C i part del 4-B, acompanyat de document d'homologació, estudi d'impacte ambiental i proposta d'adequació i trasllat de traçat de vies pecuàries. [2002/F9123]
  
Amb el previ acord del Ple de l'ajuntament, adoptat en la sessió extraordinària de 31 de juliol de 2002, s'exposa a informació pública per un període d'un mes, comptador des de la publicació d'este edicte en el Diari Oficial de la Generalitat Valenciana, el projecte de modificació puntual número 33 del Pla General d'Ordenació Urbana d'esta vila, relatiu al sòl urbà industrial 4-C i part del 4-B, acompanyat de document d'homologació, estudi d'impacte ambiental i proposta d'adequació i trasllat de traçat de vies pecuàries, i que té per objecte l'ampliació del sòl urbà industrial 4-C i part del 4-B, el trasllat del traçat de vies pecuàries i la reordenació de la trama viària en l'àmbit afectat per la modificació homologativa.
  
L'expedient, inclòs l'estudi d'impacte ambiental i la proposta d'adequació i trasllat de traçat de vies pecuàries, es troba a les dependències de l'ajuntament (c/ Sant Francesc, núm. 5, l'Alcora) per a la consulta pública i presentació de les al·legacions que es consideren oportunes, en hores d'oficina i dies hàbils.
  
Cosa que es fa pública en compliment de l'article 38.2 de la Llei Reguladora de l'Activitat Urbanística (Llei 6/1994, de 15 de novembre, de la Generalitat Valenciana), amb l'advertiment així mateix que, de conformitat amb l'article 57.1.B) de la dita llei, l'obertura de la present informació pública té l'efecte suspensiu de llicències establit en el Text Refós de la Llei del Sòl (RDL 1/1992, de 26 de juny).
Diari Oficial de la Generalitat Valenciana


Sumari del DOGV 4239, del 30-04-2002 (2002/4469)

Correcció d'errades del concurs públic número 17/2002, per a la contractació del servici per al desenvolupament de programes informàtics en el SIP-GV per a l'adaptació a requeriments normatius, demandes d'usuaris i connectivitat amb sistemes externs.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4239

Data del DOGV
:   30-04-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/4469


Data del document
:   26-04-2002

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * contracte de serveis
    * informàtica aplicada

Correcció d'errades del concurs públic número 17/2002, per a la contractació del servei per al desenvolupament de programes informàtics en el SIP-GV per a l'adaptació a requeriments normatius, demandes d'usuaris i connectivitat amb sistemes externs. [2002/4469]
  
Vista l'errada en el quadre de característiques del contracte del concurs públic 17/2002. Servei per al desenvolupament de programes informàtics en el SIP-GV per a l'adaptació a requeriments normatius, demandes d'usuaris i connectivitat amb sistemes externs, publicat en el Diari Oficial de la Generalitat Valenciana número 4229 de 16 d'abril de 2002, en les pàgines 10942 i 10345.
  
S'amplia el termini límit de presentació d'ofertes fins al quinzé dia natural, comptador des de l'endemà de la publicació d'aquest anunci en el Diari Oficial de la Generalitat Valenciana. Si l'últim dia és dissabte o festiu, el termini s'ampliarà fins al primer dia hàbil següent.
  
L'obertura de les ofertes econòmiques serà el desé dia hàbil següent a la data en què tingue lloc el tancament d'admissió de proposicions. Si coincideix en dissabte o festiu, l'acte es realitzarà el primer dia hàbil següent.
Diari Oficial de la Generalitat Valenciana


Sumari del DOGV 4193, del 19-02-2002 (2002/1565)

RESOLUCIÓ de 21 de desembre de 2001, del conseller d'Obres Públiques, Urbanisme i Transports, d'execució de la Sentència número 572, del Tribunal Superior de Justícia de la Comunitat Valenciana. Expedient número V-79 de Quart de Poblet.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4193

Data del DOGV
:   19-02-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/1565


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 21 de desembre de 2001, del conseller d'Obres Públiques, Urbanisme i Transports, d'execució de la Sentència número 572, del Tribunal Superior de Justícia de la Comunitat Valenciana. Expedient número V-79 de Quart de Poblet. [2002/F1565]
  
La Sala Contenciosa Administrativa del Tribunal Superior de Justícia de la Comunitat Valenciana, Secció Primera, ha vist el recurs número 1.894/1993, promogut per Luanvi, SA, contra la resolució que desestimava el recurs d'alçada interposat contra l'Acord de la Comissió Territorial d'Urbanisme de València, de 27 de juliol de 1992, que aprovava definitivament el Pla General d'Ordenació Urbana de Quart de Poblet. S'hi ha dictat la Sentència número 572, de 26 de juny de 1996, la part dispositiva del qual diu així:
  
«Decidim: que estimant el recurs contenciós administratiu interposat per Luanvi, SA, contra la Resolució del conseller d'Obres Públiques, Urbanisme i Transports, de 23 d'abril de 1993, que desestimava el recurs d'alçada interposat contra l'Acord de la Comissió Territorial d'Urbanisme de València, de 27 de juliol de 1992, que aprovava definitivament el Pla General d'Ordenació Urbana de Quart de Poblet, els declarem contraris a dret, els anul·lem i deixem sense efecte. Sense fer expressa imposició de les costes processals.»
  
Vista la Sentència de 25 de juny de 2001, de la Secció Cinquena de la Sala Contenciosa Administrativa del Tribunal Suprem, dictada en el recurs de cassació número 7.979/1996, per la qual s'acorda:
  
«Que hem de declarar i declarem que no pertoquen els recursos de cassació interposats en el rotlle número 7.979/1996, i condemnem els recurrents a pagar les costes.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència de 26 de juny de 1996, del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4235, del 24-04-2002 (2002/3691)

Informació pública de la convocatòria per a proveir en propietat sis places de bomber.
--------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/3691


Data del document
:   19-02-2002

Organisme emissor
:   Ajuntament de Castelló de la Plana

Tipus de document
:   Convocatòria

Descriptors 

:   * Castelló de la Plana
    * administració local
    * concurs administratiu
    * lluita contra incendis
    * personal de serveis

Informació pública de la convocatòria per a proveir en propietat sis places de bomber. [2002/Q3691]
  
El tribunal qualificador de l'oposició per a proveir en propietat sis places de bomber encarregat d'avaluar el període en pràctiques realitzat pels senyors Juan Vicente Giménez Arnandis, Mario Corella Queral, José Manuel Latorre Andrés, Jaume Benedito Durá, Javier García Ansuategui i Joaquín de Jesús Rodríguez, ha elevat a la corporació proposta de nomenament com a funcionaris de carrera en favor dels interessats indicats, la qual cosa es fa pública a efectes del seu nomenament.
Diari Oficial de la Generalitat Valenciana


Sumari del DOGV 4175, del 24-01-2002 (2002/249)

Notificació al senyor Jesús Vicente Soriano Altes.
--------------------------------------------------

### Dades del document

Número de DOGV
:   4175

Data del DOGV
:   24-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/249


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Jesús Vicente Soriano Altes. [2002/S249]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'advertiment de caducitat al senyor Jesús Vicente Soriano Altes, atés que no s'ha pogut realitzar en el seu domicili.
  
En relació amb l'expedient de referència, en què consta que li va ser notificat el 7 d'octubre de 1999 un requeriment perquè esmenara determinades objeccions i/o presentara documentació i, atés que no hi ha constància que haja sigut complit, li comuniquem que, segons el que estableix l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa d'un termini màxim de tres mesos per a complir el requeriment i li fem saber que si no ho fa es dictarà resolució en què es declararà la caducitat i consegüent arxivament de l'expedient.
  
- Annex al contracte, per quadruplicat, firmat per compradors i venedor, en el qual es faça constar el règim econòmic d'aquests.
  
- Annex al contracte, per quadruplicat, firmat per compradors i venedor on conste la modificació del segon cognom del sol·licitant, juntament amb el document nacional d'identitat complet de la sol·licitant.
  
- En els contractes presentats no consta l'escala de l'habitatge motiu de la subvenció, per la qual cosa haurà de resoldre's aquesta discrepància amb la presentació de l'annex al contracte per quadruplicat, firmat per compradors i venedor on conste aquest punt.
  
- En la documentació presentada no consten ingressos o els que figuren es consideren desproporcionats en relació amb el preu d'adquisició de l'habitatge i del garatge i/o annexos vinculats (inferiors a la dotzena part del seu preu; article 10.4 del Decret 173/1998, de 20 d'octubre del Govern Valencià), per la qual cosa haurà de justificar els ingressos percebuts, per mitjà de la presentació de:
  
- Fotocòpia confrontada de la declaració de l'impost sobre la renda de les persones físiques de l'exercici 1998 dels dos sol·licitants.
Diari Oficial de la Generalitat Valenciana


Sumari del DOGV 4346, del 30-09-2002 (2002/10034)

Ressenya de l'acord de 23 de maig de 2002, de la Comissió Territorial d'Urbanisme, pel qual es declara definitivament aprovada la modificació puntual del Pla General sobre l'ordenació detallada del sector industrial AI5-UEG de Benejúzar.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4346

Data del DOGV
:   30-09-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10299


Data del document
:   23-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benejúzar
    * pla d'urbanisme

Ressenya de l'acord de 23 de maig de 2002, de la Comissió Territorial d'Urbanisme, pel qual es declara definitivament aprovada la modificació puntual del Pla General sobre l'ordenació detallada del sector industrial AI5-UEG de Benejúzar. [2002/10320]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de la Comissió Territorial d'Urbanisme d'Alacant publicada, juntament amb les Normes Urbanístiques aprovades, en el Butlletí Oficial de la Província d'Alacant número 146, del dia 26 de juny de 2002.
  
Exp. Benejúzar. Modificació puntual del Pla General sobre l'Ordenació detallada del sector industrial AI5-UEG.